钦定古今图书集成/明伦汇编/人事典/第105卷 > 《太白三章》前人
## 钦定古今图书集成/明伦汇编/人事典/第105卷 > 《太白三章》前人

太白初升北斗落，行人早起车鸣铎。岂愿身离父母
邦。山川路远非不恶，贫贱未知生处乐。

又

太白正高北斗低，行人出关鸡乱啼。他乡无人是知
己，欲归未归东复西。弊裘愧见家中妻。

又

太白犹悬北斗没。行人衣上霜拂拂。下马饮酒歌苦
声，新丰主人莫相忽，人奴亦有封侯骨。